Nur Fatima

Nur Fatimah Abdul Wahab (lahir 22 Julai 1982) merupakan seorang penyanyi, penulis lirik dan penerbit rakaman Malaysia.

Beliau memulakan kerjaya awalnya sebagai peserta Kelab Kanak-Kanak Angkasapuri terbitan Radio Televisyen Malaysia (RTM). Kerjaya muziknya bermula apabila dinobatkan sebagai pemenang tempat pertama Golden Teen Search, juga terbitan RTM pada 1999.

Mendapat pendidikan di Institute SEA dalam jurusan Kejuruteraan Audio, beliau muncul dengan album pertamanya berjudul Selembut Sutera diterbitkan oleh Adnan Abu Hassan, manakala album keduanya iaitu Gadis diterbitkan oleh Ahmad Izham Omar. Beliau melancarkan album singlenya Rindu pada 2008 berkonsepkan pop balada. "Rindu" merupakan lagu ciptaannya sendiri dan liriknya ditulis oleh Ireani Yaakop, sementara muziknya pula disusun oleh Audi Mok. Beliau juga pernah menjadi penyampai berita di 8TV.

Beliau juga pernah menulis lirik antaranya untuk lagu-lagu seperti Caramu nyanyian Nikki Palikat dan Zahid, Malu Tapi Mahu (Dina) dan Satu Harapan (Jaclyn Victor). Beliau juga pernah mencipta lagu untuk artis-artis tempatan seperti Ziana Zain, Suki, Diddy Hirdy, Jaclyn Victor, Stacy, Ayu Damit dan ramai lagi.

Kehidupan peribadi
Beliau telah berkahwin warga Australia, Mohammad Jefrry Wain Wright pada 2009. Bersama Wright, Nur Fatima membahagikan masanya antara Kuala Lumpur dan Canberra.

Gegar Vaganza (Musim 6)

Pada tahun 2019, Nur Fatima telah menyertai Gegar Vaganza musim ke-6 dimana beliau ialah antara 13 bintang yang menyertai program tersebut. Beliau juga merupakan bintang yang masih bertahan dalam konsert mingguan rancangan itu. Bagaimanapun beliau hampir tersingkir di minggu kelima namun ketika itu beliau bertuah kerana tiada penyingkiran dilakukan pada minggu tersebut. Beliau dinobatkan sebagai pemenang tempat keempat dalam Gegar Vaganza. Berikut ialah persembahan beliau didalam Gegar Vaganza musim ke-6:

Diskografi

Album studio
 Selembut Sutera (2000)
 Gadis (2004)

Single
 "Rindu" (2008)
 "Mawar" (2015)
 "Kata Akhirku" (2019)

Anugerah
 Menjadi Juara Golden Teen Search tahun 1999.
 Komposer muda berpotensi Anugerah MACP 2008
 Pemenang pertandingan lagu Satu Malaysia nyanyian Faizal Tahir lagu ciptaan Audi Mok lirik Nur Fatima 2009

Rujukan

Pautan luar
 
 
 

Penyanyi wanita Malaysia
Penggubah lagu Malaysia
Orang hidup
Kelahiran 1982
Orang Malaysia berketurunan Melayu
Muslim Malaysia
Penyanyi berbahasa Melayu
Penerbit rakaman Malaysia
Orang dari Kuala Lumpur
Peserta Gegar Vaganza